Šilumos punkto modulio techninis aprašymas
     Pateikiamas šiluminis modulis nepriklausomam šildymo jungimui - 45 kW ir buitinio karšto vandens ruošimui -100 kW. Įvadinė dalis iki šilumokaičių pagaminta virinimo būdu iš plieninių elektra virintų vamzdžių, antroji pusė - virinimo ir srieginio jungimo būdu.
     Visa įranga orientuota į „Danfoss“ firmos gaminius (pagal projektuotojų darbo projekto specifikcijąs). Šilumokaičiai su gamykline izoliacija, vožtuvai dvieigiai bronziniai, pavaros - tripozicinės ~230V. temperatūriniai jutikliai - termovaržiniai - Pt 1000. 
     Šilumos modulio darbo stebėsena ir valdymas galimas per „Danfoss“ serverius (naudojant elektroninį valdiklį ECL 310 Comfort bei internetą). Valdiklis sumontuotas IP65 apsaugos klasės plastikinėje 24 modulių dėžutėje. Dėžutė pagal poreikį montuojama ant metalinio rėmo arba ant šilumos punkto sienos.
     Su moduliu pateikiame modulio - gaminio pasą, panaudotų medžiagų sertifikatus, šiluminio modulio eksploatavimo instrukciją, (pateikus papildomus architektūrinius/statybinius, santechninius brėžinius - paruošiame šildymo, karšto vandens ruošimo sistemų aprašus, eksploatavimo instrukcijas).